<?xml version="1.0" encoding="utf-8"?>
<usx version="3.0">
  <book code="MIC" style="id">- Siddi</book>
  <para style="h">ಮಿಕ್</para>
  <para style="toc3">ಮಿಕ್</para>
  <para style="toc2">ಮಿಕ್</para>
  <para style="toc1">ಮಿಕ್ ಪರ್‍ವಾದ್ಯಾಚೆ ಪುಸ್ತಕ್</para>
  <para style="mt2">ಮಿಕ</para>
  <para style="mt1">ಮಿಕ್ ಪರ್‍ವಾದ್ಯಾಚೆ ಪುಸ್ತಕ್</para>
  <para style="imt">ವಳಕ್</para>
  <para style="ip">ಹ್ಯಾ ಪುಸ್ತಕಾತ್ ಮಿಕಾಚೆ ಪರ್‍ವಾದನ್ ಹಾತ್. ಮಿಕಾನ್ ಜುದೆವಾಕ್ನಾ ಮೊರೆಶೆತ್ ಮನ್ತಲ್ಯಾ ಶಾರಾತ್ಲೊ ಯೆಲ್ಲೊ ರಾತಾ (ಜೆರೆಮಿಯ್ 1:1 ಅನಿ ಜೆರೆಮಿಯಾ 26:18) ಹೊ ಜುದಾಚ್ಯಾ ರಾಜಾಕ್ನಿ ಜೊತಾಮ್, ಅಹಾಜ್ ಅನಿ ಹಿಜ್ಕಿಯಾ ಹೆಂಚ್ಯಾ ರಾಜ್ವಟ್ಕಿಚ್ಯಾ ಎಳಾರ್ ಪ್ರವಾದನ್ ಕರ್ಲ್ಯಾನ್. ಅಸಿ ರಾತಾನಾ ಹೆಚಿ ಸೆವಾ ಸುಮಾರ್ ಕ್ರಿಸ್ತ್ ಉಪ್ಜುಚ್ಯಾ ಅದ್ದಿ 750 ಅನಿ 700 ಹೆಚ್ಯಾ ಮದ್ದಿ ಹೊಲ್ಲೆ, ಹ್ಯೊ ಎಳ್ ಯೆಶಾಯ್ ಅನಿ ಹೊಸೆಯಾ ಪರ್ವಾದ್ಯಾಚ್ಯಾ ಎಳಾಕ್ ಜಗ್ಗೊಳ್ ಹೊಲ್ಲೆ. ಹಿ ಪ್ರವಾದನ್ ಸ್ವತಾ ಮಿಕಾನ್ ಲಿವ್ಲಾಕಿ ನಾತರ್ ತೆಚ್ಯಾ ವಯ್ನಾ ತೆಚ್ಯಾ ಶಿಸಾನಿ ಲಿವ್ಲಾತ್ಕಿ ಕಾಯ್ ಮನುನ್ ಗೊತ್ತ್ ನಾ. ಕಾಯ್ಬಿ ಹೊಂವ್ದಿತ್, ಹೆ ಪುಸ್ತಕ್ ಸುಮಾರ್ ಕ್ರಿಸ್ತ್ ಉಪ್ಜುಚ್ಯಾ ಅದ್ದಿ 700 ಚ್ಯಾನ್ ಅನಿ 608 ಬುತ್ತುರ್ ಬರ್ವನ್ಗಿ ಹೊಲಾ, ಕಶ್ಯಾಕ್ ಮಟ್ಲ್ಯಾರ್ ಜೆರೆಮಿಯಾ ಪ್ರವಾದಿಚ್ಯಾ ಪುಸ್ತಕಾತ್ ಬರ್ವನ್ಗಿ ಹೊಲಾ.</para>
  <para style="ip">ಮಿಕಾಚಿ ಪರ್‍ವಾದನ್ ದೆವಾಚ್ಯಾ ಝಡ್ತಿ ಅನಿ ತೆಚೆ ಸುಟ್ಕಾ ಹೊಲ್ಯಾ ವಿಶಯಾತ್ ಸಾಂಗ್ತಾ. ತೊ ಇಜ್ರಾಯೆಲ್ ಅನಿ ಜುದಾಕ್ ಗರಿಬಾಕ್ನಿ ತಾಕಿತ್ ಕರ್‍ತಲ್ಯಾಚ್ಯಾ ವಿಶಯಾತ್ ಲೈ ಆಶ್ಯಾ ಕರ್‍ತಲ್ಯಾಚ್ಯಾ ವಿಶಯಾತ್ ಆಪಾದನ್ ಕರ್ತಾ ಮಿಕ್ 2:2 ತೆನಿ ತೆಂಚ್ಯಾ ಪ್ರವಾದಿಯಾ ಬುರ್ಸೆ ಹೊಲಾತ್ ಮನುನ್ ಆಪಾದನ್ ಕರ್ತಾ (ಮಿಕ್ 2.6) ತೆಚ್ಯಾ ವಯ್ನಾ ದೆವ್ ತೆಂಚಿ ಶಾರಾ ನಾಸ್ ಕರ್ತಾ (ಮಿಕ್ 1:6 ಅನಿ ಮಿಕ್ 3:12) ಅನಿ ತೆಂಕಾ ಇಜ್ರಾಯೆಲಾತ್ನಾ ಧುರ್ ಅನಿ ಮಾನಾ ಜುದಾತ್ನಾಬಿ ಗುಲಾಮ್ ಗಿರಿಕ್ ಧಾಡುನ್ ದಿತಾ. ಖರೆ ದೆವ್ ಅಪ್ನಾಚಿ ಗೊಸ್ಟಿಯಾಬಿ ಯಾದ್ ಕರುನ್ ಘೆತಾ ಅನಿ ಉಲ್ಲ್ಯಾ ವಿಶ್ವಾಸಾತ್ ಹೊತ್ತ್ಯಾಕ್ನಿ ಬಾರ್ಯ್ (ಮಿಕ್ 4:6) ದೆವಾನ್ ಬೆತ್ಲೆಹೆಮಾಕ್ನಾ ಎಕ್ ಮುಖಂಡಾಕ್ ಎಕ್ ಮೆಸ್ಸಿಯಾಕ್ ಧಾಡುನ್ ದಿತಾ ಅನಿ ತೆನಿ ಇಜ್ರಾಯೆಲಾಂಚ್ಯಾ ವರ್‍ತಿ ಅನಿ ಸಗ್ಳ್ಯಾ ಜಗಾಚ್ಯಾ ವರ್‍ತಿ ರಾಜ್ವಟ್ಕಿ ಕರ್ತಾ ಮನುನ್ ಗೊಸ್ಟ್ ದಿಲ್ಯಾನ್ (ಮಿಕ್ 5:4). ಮಿಕಾಚೆ ಪುಸ್ತಕ್ ಅಬ್ರಾಹಾಮ್ ಅನಿ ಜಾಕೊಬಾಚ್ಯಾ ವಾಂಗ್ಡಾ ದೆವಾನ್ ಕರಲ್ಯಾ ಕರಾರಾಚಿ ಗೊಸ್ಟ್ ಯಾದ್ ಕರುನ್ಗೆತ್ ಸರ್ತಾ. ತೆಚ್ಯಾ ರಾಗಾಚ್ಯಾಕಿಂತಾ ಲೈ ಬಲಿಸ್ಟ್ ಹೊವ್ನ್ ಹಾಯ್.</para>
  <para style="iot">ಭಾಗಾ;</para>
  <para style="io1">1. ಝಡ್ತಿ ಅನಿ ಸುಟ್ಕಾಚೊ ಪಯ್ಲೊ ಭಾಗ್ ಹಾಯ್. <char style="ior"><ref loc="MIC 1-2">1—2</ref> </char></para>
  <para style="io1">2. ಝಡ್ತಿ ಅನಿ ಸುಟ್ಕೆಚೊ ದುಸ್ರೊ ಭಾಗ್. <char style="ior"><ref loc="MIC 3-5">3—5</ref> </char></para>
  <para style="io1">3. ಝಡ್ತಿ ಅನಿ ಸುಟ್ಕೆಚೊ ತಿನ್ವೊ ಅನಿ ಆಕ್ರಿಚೊ ಭಾಗ್ ಹೊವ್ನ್ ಹಾಯ್. <char style="ior"><ref loc="MIC 6-7">6—7</ref></char></para>
  <chapter number="1" style="c" sid="MIC 1" />
  <para style="s">ಸಮಾರ್ಯಾ ಅನಿ ಜರುಜಲೆಮಾಕ್ ಹೊತಲೆ ಹೊತ್ತ್ಯಾ ಆಕ್ರಿಚೆ ಪರ್ಗಟ್</para>
  <para style="p">
    <verse number="1" style="v" sid="MIC 1:1" />ಜುದಾ ಪ್ರಾಂತ್ಯಾಚೆ ರಾಜಾ, ಜೊತಾಮ್, ಆಹಾಜ್ ಅನಿ ಹೆಜೆಕಿಯಾ ಹೆಂಚ್ಯಾ ಕಾಲಾತ್, ಸಾಮಾರ್ಯಾಚ್ಯಾ ಅನಿ ಜರುಜಲೆಮಾಚ್ಯಾ ವಿಶಯಾತ್ ಮೊರೆಶೆತ್ಯಾಚ್ಯಾ ಮಿಕಾಕ್ ಸರ್ವೆಸ್ಪರ್ ದೆವಾಚಿ ಗೊಸ್ಟ್ ಆಯ್ಕೊ ಯೆಲಿ. <verse eid="MIC 1:1" /><verse number="2" style="v" sid="MIC 1:2" />ಸಗ್ಳ್ಯಾ ಲೊಕಾನು ಆಯ್ಕಾ, ಜಗಾ ಅನಿ ತ್ಯಾತುರ್ ಹೊತ್ತ್ಯಾ ಸಗ್ಳ್ಯಾನು, ಆಯ್ಕಾ! ಸರ್ವೆಸ್ಪರ್ ಅಪ್ನಾಚ್ಯಾ ಗುಡಿತ್ನಾ ತುಮ್ಕಾ ವಿರೊಧ್ ಹೊವ್ನ್ ಸಾಕ್ಷಿ ದಿತಾ. <verse eid="MIC 1:2" /><verse number="3" style="v" sid="MIC 1:3" />ಅಬಕ್, ಸರ್ವೆಸ್ಪರ್ ಅಪ್ನಾಚ್ಯಾ ನಿತಳ್ ಜಾಗ್ಯಾತ್ನಾ ಖಾಲ್ತಿ ಉತ್ರುನ್ ಯೆವ್ಲಾ, ಜಿಮ್ನಿಚ್ಯಾ ಎಗ್ದಮ್ ಉಪ್ಪರ್ಲ್ಯಾ ಜಾಗ್ಯಾ ವಯ್ನಿ ಚಲ್ತಾ. <verse eid="MIC 1:3" /><verse number="4" style="v" sid="MIC 1:4" />ಆಗಿಕ್ ಕರ್ಗುನ್ ಜಾತಲ್ಯಾ ಮ್ಹೆನಾ ಸಾರ್ಕೆ ಅನಿ ಉತ್ರನಿಚ್ಯಾ ಜಾಗ್ಯಾರ್ ಹಂವ್ತಲ್ಯಾ ಪಾನಿಯಾ ಸಾರ್ಕೆ, ಕೊಳ್ಳಾ ಅನಿ ಮಡ್ಡಿಯಾ ತೆಚ್ಯಾ ಇದ್ರಾಕ್ ವಾಟೊ ಹೊವ್ನ್ ಕರ್ಗುನ್ ಹಂವಾರ್ಯಾ ಗತಿನ್ ಜಾವ್ಲಾತ್. <verse eid="MIC 1:4" /><verse number="5" style="v" sid="MIC 1:5" />ಹೆಕಾ ಸಗ್ಳೆ ಕಾರನ್ ಜಾಕೊಬಾಚೊ ಘಾತ್ ಅನಿ ಇಜ್ರಾಯೆಲಾಚೊ ಕುಳಿಚೊ ಪಾಪ್, ಜಾಕೊಬಾಚೊ ಘಾತ್ ಮಟ್ಲ್ಯಾರ್ ಕಾಯ್? ಸಮಾರ್ಯ ನ್ಹಯ್ ಕಾಯ್! ಜುದಾಚೆ ಉಪ್ಪರ್ಲೆ ಜಾಗೆ ಖಲೆ? ಜೆರುಜಲೆಮ್ ನ್ಹಯ್ ಕಾಯ್! <verse eid="MIC 1:5" /><verse number="6" style="v" sid="MIC 1:6" />ತಸೆ ಹೊವ್ನ್ ಮಿಯಾ ಸಮಾರ್ಯಾಕ್ ಶೆತಾತ್ಲೊ ಹಾಳ್ ಪಡಲ್ಲೊ ಡಿಬ್ಬ್ ಸರ್ಕೆ ಅನಿ ದರಾಕ್ಷಿಚ್ಯಾ ಮ್ಹಳ್ಯಾತ್ಲಿ ಮಡಿಯಾ ಗತಿನ್ ಕರ್ತಾ, ತೆಚೆ ಗುಂಡೆ ಖಡ್ಡ್ಯಾತ್ ವೊತುನ್, ತೆಚಿ ಪಾಯಾ ಮಾಳ್ ಜಾಗೆ ಕರ್ತಾ. <verse eid="MIC 1:6" /><verse number="7" style="v" sid="MIC 1:7" />ತೆಚಿ ಮುರ್ತಿಯಾ ಫುಡ್ ಫುಡ್ ಕರ್ತಾ, ತೆನಿ ಘೊಳಲ್ಲೆ ಸಗ್ಳೆ ಜಳುನ್ ಜಾತಾ, ತೆಚಿ ಸಗ್ಳಿ ಮುರ್ತಿಯಾ ಹಾಳ್ ಕರ್ತಾ, ಅನಿ ವ್ಯಬಿಚಾರಾಚೊ ಪಗಾರ್ ದುಸ್ರ್ಯಾಂಚೊ ವಾಟೊ ಹೊತಾ, ಕಶ್ಯಾಕ್ ಮಟ್ಲ್ಯಾರ್, ಮಾಕಾ ಸಮಾರ್ಯಾ ವಿಶ್ವಾಸ್ ಘಾತ್ಕಿ ಸಾರ್ಕೆ ಹೊವ್ನ್ ಸಾವ್ಕಾರ್ ಹೊಲಾ, ಮಾಕಾ ವಿರೊದ್ ಹೊಲ್ಲಿ ಲೊಕಾ ತಿಚ್ಯಾಕ್ನಾ ತೆ ಸಗ್ಳೆ ಕಾಡುನ್ ಘೆತಾತ್. <verse eid="MIC 1:7" /><verse number="8" style="v" sid="MIC 1:8" />ಹೆಚ್ಯಾ ಸಾಟ್ನಿ ಮಿಯಾ ಅಳಾಪ್ ಕರುನ್ ರಡ್ತಾ, ಖಾಲಿ ಪಾಂಯಾನ್ ಅನಿ ನಾಗ್ಡೊ ಫಿರುನ್ ಖೆಳ್ತಾ, ಝುಲ್ ಕುತ್ರ್ಯಾಚ್ಯಾ ಸಾರ್ಕೆ ಅರಡ್ತಾ, ಉಸ್ಟ್ರ ಪಕ್ಷಿ ಗತಿನ್ ಚಿರಡ್ತಾ. <verse eid="MIC 1:8" /><verse number="9" style="v" sid="MIC 1:9" />ಸಮಾರ್ಯಾಕ್ ಪಡಲ್ಲೊ ಮಾರ್ ಗುನ್ ಕರುನ್ ಹೊಯ್ನಾ, ಕಶ್ಯಾಕ್ ಮಟ್ಲ್ಯಾರ್ ತೆ ಜುದಾಕ್ಬಿ ಲಾಗ್ಲಾ, ಮಾಜ್ಯಾ ಲೊಕಾಂಚೊ ಶಾರ್ ಹೊಲ್ಲ್ಯಾ ಜೆರುಜಲೆಮ್ ಪತರ್ ಪಗಳ್ಳಾ.<verse eid="MIC 1:9" /></para>
  <para style="s">ಜರುಜಲೆಮಾಕ್ ವಿರೊಧಿಯಾನಿ ಜಗ್ಗೊಳ್ ಕರಲ್ಲೆ</para>
  <para style="p">
    <verse number="10" style="v" sid="MIC 1:10" />ಹೆ ಗತ್ ಮನ್ತಲ್ಯಾ ಗಾಂವಾತ್ ಸಾಂಗುನಕಾಸಿ, ಅನಿ ರಡುನಕಾಶಿ, ಬೆತ್ -ಲೆ-ಆಪ್ರಾಂತ್ ಧುಳಿತ್ ಲೊಳಾ. <verse eid="MIC 1:10" /><verse number="11" style="v" sid="MIC 1:11" />ಶಾಫಿರಾಚ್ಯಾ ಲೊಕಾನು, ನಾಗ್ಡೆ ರಾವ್ನ್ ಅವ್ಮಾನಾಕ್ ಗುರಿ ಹೊವಾ, ಝನಾನಾಚಿ ಲೊಕಾ ಭಾಯ್ರ್ ಜಾಯ್ನಾತ್, ಬೆತ್ -ಎಝೆಲ್ ಲೊಕಾಂಚ್ಯಾ ಅಳಾಪಾ ವಯ್ನಾ ತುಮ್ಕಾ ಹೊತ್ತಿ ಮಜ್ಜತ್ ಚುಕುನ್ ಜಾತಾ. <verse eid="MIC 1:11" /><verse number="12" style="v" sid="MIC 1:12" />ಸರ್ವೆಸ್ಪರಾಕ್ನಾ ಬುರ್ಸೆಪಾನ್ ಯೆವ್ನ್ ಜೆರುಜಲೆಮಾಚ್ಯಾ ದಡ್ಪ್ಯಾಕ್ ಲಾಗಲ್ಲ್ಯಾ ವಯ್ನಾ, ಮಾರೊತಾಚಿ ಲೊಕಾ ಭಿಂಯಾನ್ ಬರ್ಯಾಕ್ ಸಾಟ್ನಿ ರಾಕಿತ್ ಹಾತ್. <verse eid="MIC 1:12" /><verse number="13" style="v" sid="MIC 1:13" />ಲಾಕಿಶಿಚ್ಯಾ ಲೊಕಾನು, ರಥಾಕ್ನಿ ಘೊಡ್ಕಿಯಾ ಭಾಂದಾ, ಸಿಯೊನ್ ಶಾರಾಚ್ಯಾ ಲೆಕಿಚ್ಯಾ ಪಾಪಾಚೊ ಆರಂಬ್ ಹೊ, ಕಶ್ಯಾಕ್ ಮಟ್ಲ್ಯಾರ್, ಇಜ್ರಾಯೆಲಾಚಿ ಪಾಪಾ ಅನಿ ಅಪ್ರಾದಾ ತುಮ್ಚ್ಯಾಕ್ನಾಚ್ ಉಪ್ಜುನ್ ಯೆಲಾತ್. <verse eid="MIC 1:13" /><verse number="14" style="v" sid="MIC 1:14" />ತಸೆ ಹೊವ್ನ್ ತುಮಿ ಮಾರೊತ್ಯಾಚ್ಯಾ ಗತ್ ಮನ್ತಲ್ಯಾ ಗಾಂವಾತ್ ಹೊತ್ತ್ಯಾಕ್ನಿ ಆಯಾರಾ ದಿತಲೆ ಹೊಯ್ಲ್, ಅಕ್ಜಿಬಿಚ್ಯಾ ಘರಾಕ್ನಾ ಇಜ್ರಾಯೆಲಾಚ್ಯಾ ರಾಜಾಕ್ನಿ ಪಸ್ವುನ್ ಹೊತಾ. <verse eid="MIC 1:14" /><verse number="15" style="v" sid="MIC 1:15" />ಮಾರೊತ್ಯಾಚ್ಯಾ ಲೊಕಾನು, ತುಮ್ಕಾ ತಾಬೆತ್ ಕೆರುನ್ ಘೆತಲ್ಯಾಕ್ ಅತ್ತಾ ತುಮ್ಚೆಕ್ಡೆ ಯೆಯ್ ಸಾರ್ಕೆ ಕರ್ತಾ, ಇಜ್ರಾಯೆಲಾಚಿ ವಯ್ಬವ್ ಅದುಲ್ಲಾಮ್ ಶಾರಾಕ್ ಮಿಳ್ತ್ಯಾತ್. <verse eid="MIC 1:15" /><verse number="16" style="v" sid="MIC 1:16" />ಜುದಾ, ತುಜ್ಯಾಕ್ನಾ ಕಾಡುನ್ಗೆವ್ನ್ ಗುಲಾಮ್ ಗಿರಿಕ್ ನ್ಹೆಲ್ಲ್ಯಾ ಪೊರಾಂಚ್ಯಾ ಸಾಟ್ನಿ ತುಜ್ಯಾ ಟಕ್ಲ್ಯಾಚಿ ಕೆಸಾ ತಾಸುನ್ ಘೆ, ಅನಿ ತುಜೆ ಬೊಳ್ ಟಕ್ಲೆ ಹಳಿ ಹದ್ದಾ ಗತಿನ್ ಪಗ್ಳುನ್ ಘೆ.<verse eid="MIC 1:16" /></para>
  <chapter eid="MIC 1" />
  <chapter number="2" style="c" sid="MIC 2" />
  <para style="s">ಗರಿಬಾಕ್ನಿ ತರಾಸ್ ದಿತಲ್ಯಾಂಚೆ ಭವಿಶ್</para>
  <para style="p">
    <verse number="1" style="v" sid="MIC 2:1" />ಅಪ್ನಾಚ್ಯಾ ಹಾತ್ರಾನಾತ್ನಿ ರಾತಾನಾಚ್, ಅನ್ಯಾಯಾಚ್ಯಾ ವಿಶಯಾತ್ ಯೆವ್ಜುನ್ ಬುರ್ಸೆ ಕರುಚೆ ಮನುನ್ ಚಿಂತಲ್ಯಾಚಿ ಗತ್ ಕಾಯ್ ಸಾಂಗು, ತೆನಿ ನಸ್ಕಾತುಚ್ ತೆ ಬುರ್ಸೆ ಕಾಮ್ ಕರ್‍ತಾತ್, ಅನಿ ತೆ ಬುರ್ಸೆ ಕಾಮ್ ತೆಂಚ್ಯಾ ಹಾತಿತುಚ್ ರಾತಾ. <verse eid="MIC 2:1" /><verse number="2" style="v" sid="MIC 2:2" />ತೆನಿ ಸೆತಾ ಭಾತಾತ್ನಿ ಬುರ್ಸ್ಯಾ ಆಶ್ಯಾನ್ ಸ್ವತಾಚೆ ಕರುನ್ ಘೆತಾತ್, ಘರಾತ್ನಿ ಲೈ ಮೊಟ್ಟ್ಯಾ ಆಶ್ಯಾನ್ ಚೊರಿ ಕರ್‍ತಾತ್, ಘರಾಕ್ ಅನಿ ತ್ಯಾ ಘರಾಚ್ಯಾ ಯೆಜ್ಮಾನಾಕ್, ಬದಿಕಾಕ್ ಅನಿ ತೆಜ್ಯಾ ಯೆಜ್ಮಾನಾಕ್ ತುಡ್ವುತಾತ್. <verse eid="MIC 2:2" /><verse number="3" style="v" sid="MIC 2:3" />ತಸೆ ಹೊವ್ನ್ ಸರ್ವೆಸ್ಪರ್ , ಅಸೊ ಮನ್ತಾ ಅಬಕ್, ಹ್ಯಾ ಪಿಳ್ಗಿಕ್ ಮಿಯಾಚ್ ಬುರ್ಸೆ ಹೊಯ್ ಸಾರ್ಕೆ ಕರ್ತಾ, ತೆಚ್ಯಾ ವಜ್ಜೆಕ್ನಾ ತುಮ್ಚಿ ಮಾನಿಯಾ ಚುಕ್ವುನ್ ಘೆವ್ಕ್ ಹೊಯ್ನಾ, ತೊ ಬುರ್ಸೊ ಯೆಳುಚ್ ಹೊವ್ನ್ ಹಾಯ್. <verse eid="MIC 2:3" /><verse number="4" style="v" sid="MIC 2:4" />ತ್ಯಾ ದಿಸಾತ್ನಿ ಲೊಕಾ ತುಮ್ಚ್ಯಾ ವಿಶಯಾತ್ ಅಳಾಪಾಚಿ ಗಿತ್ ಗಾವ್ತಾತ್,</para>
  <para style="q1" vid="MIC 2:4">ಅಮಿ ಸತ್ಯಾನಾಸ್ ಹೊಲ್ಯಾವ್, ಸರ್ವೆಸ್ಪರಾನ್ ಅಮ್ಚೆ ಬದಿಕ್ ದುಸ್ರ್ಯಾಂಚೊ ವಾಟೊ ಹೊಯ್ ಸಾರ್ಕೆ ಕರ್ಲ್ಯಾನಾಯ್,</para>
  <para style="q2" vid="MIC 2:4">ಹೊಯ್, ತೆ ಅಮ್ಚ್ಯಾಕ್ನಾ ಕಾಡುನ್ ಘೆಟ್ಲ್ಯಾನ್, ಅಮ್ಚಿ ಜಿಮಿನ್ ದೆವಾಕ್ ವಿರೊಧ್ ಕರ್‍ತಲ್ಯಾಕ್ನಿ ವಾಟುನ್ ದಿಲ್ಯಾನ್, ಮನುನ್.<verse eid="MIC 2:4" /></para>
  <para style="p">
    <verse number="5" style="v" sid="MIC 2:5" />ಅಸೆ ರಾತಾನಾ ಸರ್ವೆಸ್ಪರಾಚ್ಯಾ ತಾಂಡ್ಯಾಚ್ಯಾ ಲೊಕಾಂಚ್ಯಾ ಜಿಮ್ನಿ ವರ್‍ತಿ ಮಾಪ್ ಕರುನ್ ವಾಟುಕ್ ಕೊನ್ಬಿ ರ್‍ಹಾಯ್ನಾತ್. <verse eid="MIC 2:5" /><verse number="6" style="v" sid="MIC 2:6" />ತಿ ಲೊಕಾ ಅಮ್ಕಾಚ್ ಶಿಕಾಪ್ ಕರುನ್, ತುಮಿ ತೆ ಸಗ್ಳೆ ಅಮ್ಕಾ ಉಪದೆಸ್ ಕರುನ್ ಸಾಂಗುನಕಾಸಿ, ಅಮ್ಕಾ ದೆವ್ ಅವ್ಮಾನ್ ಕರಿನಾ, ಮನುನ್ ಸಾಂಗ್ತಾತ್. <verse eid="MIC 2:6" /><verse number="7" style="v" sid="MIC 2:7" />ಜಾಕೊಬಾಚ್ಯಾ ಪಿಳ್ಗಿಚ್ಯಾ ಘರಾನಾಚೆ, ಶರಾಪಾಕ್ ಗಾವಲ್ಲೆ ತುಮ್ಕಾ ಗೊತ್ತ್ ನಾ ಕಾಯ್? ಸರ್ವೆಸ್ಪರಾನ್ ಅಪ್ನಾಚೆ ತಾಳ್ಮೆ ಕಳ್ದುನ್ ಘೆಟ್ಲಾ ಕಾಯ್? ತೊ ಖರೆಚ್ಬಿ ತಸ್ಲೆ ಕಾಮ್ ಕರ್ತಾ ಕಾಯ್? ತೊ ಸಮಾ ಹೊತ್ತೆಚ್ ಕರ್‍ತಲ್ಯಾಕ್ನಿ ದಯಾನ್ ಬೊಲ್ಸಿನಾ ಕಾಯ್? <verse eid="MIC 2:7" /><verse number="8" style="v" sid="MIC 2:8" />ಖರೆ, ಮಾಕಾ ವಿರೊಧ್ ಹೊವ್ನ್ ಇಬೆ ಹೊತ್ತ್ಯಾ ಮಾಜ್ಯಾ ಲೊಕಾನು, ತುಮ್ಚ್ಯಾಕ್ನಾ ದಾಟುನ್ ಜಾತಲ್ಯಾ ಲೊಕಾಂಚೆ ಕಪ್ಡೆ ತೆಂಚ್ಯಾ ಆಂಗಾ ವಯ್ನಾ ಕಾಡುನ್ ಘೆತ್ಯಾಸಿ, ಆರಾಮಾನ್ ಫಿರುನ್ ಖೆಳ್ತಲ್ಯಾ ಲೊಕಾಂಚ್ಯಾಕ್ನಾ ಚೊರಾಚ್ಯಾ ಸಾರ್ಕೆ ಚೊರಿ ಕರುನ್ ಘೆತ್ಯಾಸಿ. <verse eid="MIC 2:8" /><verse number="9" style="v" sid="MIC 2:9" />ತುಮ್ಚ್ಯಾ ಬಾಯ್ಕಾ ಮಾನ್ಸಾಂಚ್ಯಾ ಹಾತಿತ್ನಾ ತೆಂಚಿ ಬರಿ ಘರಾ ಕಾಡುನ್ ಘೆತ್ಯಾಸಿ, ತೆಂಚ್ಯಾ ಬಾರಿಕ್ ಪೊರಾಂಚ್ಯಾ ಹಾತಿತ್ನಾ ಮಾಜಿ ಸಾವ್ಕಾರ್ಕಿ ಶಾಶ್ವತ್ ಕಾಡುನ್ ಘೆಟ್ಲ್ಯಾಸಿ. <verse eid="MIC 2:9" /><verse number="10" style="v" sid="MIC 2:10" />ಉಟುನ್ ಹಿತ್ತೆತ್ನಾ ಜಾ, ಹೊ ತುಮ್ಚೊ ಆರಾಮ್ ಕರ್ತಲೊ ಜಾಗೊ ನ್ಹಯ್, ಕಶ್ಯಾಕ್ ಮಟ್ಲ್ಯಾರ್ ತಿಯಾ ಹೆ ಹಾಳ್ ಕರ್ತೆ. ಬುರ್ಸೆ ಕರ್ತೆ, ತಸೆ ಹೊವ್ನ್ ಹೆ ಸಗ್ಳೆ ನಾಶ್ ಹೊತಾ, ಅಸೆ ಲೈ ಬುರ್ಸ್ಯಾ ರಿತಿನ್ ಪಾಡ್ವುನ್ ಹೊತಾ. <verse eid="MIC 2:10" /><verse number="11" style="v" sid="MIC 2:11" />ಹಿ ಲೊಕಾ ಮಾಜಿ ಗೊಸ್ಟಿಯಾ ಆಯ್ಕುಕ್ ಮನ್ ಕರಿನಾತ್, ಖರೆ ಎಕ್ ಝುಟ್ಯಾ ಮಾನ್ಸಾಚಿ ಗೊಸ್ಟಿಯಾ ಆಯಿಕ್ತಾತ್, ಝುಟ್ಯಾ ಪ್ರವಾದಿನಿ ಯೆವ್ನ್, ತುಮ್ಕಾ ಫಿಡೆ ಬರೆ ಹೊತಲೆ ಹಾಯ್ ಪಾಜೆ ಹೊತಾ ತವ್ಡೆ ವಾಯ್ನ್ ಅನಿ ನಿಶಾ ಹೊತಲೆ ವಾಯ್ನ್ ಗಾವ್ತಾ ಮನುನ್ ಸಾಂಗ್ಲ್ಯಾರ್, ತೆಕಾ ತೆನಿ ವಿಶ್ವಾಸ್ ಕರ್‍ತಾತ್, ಅನಿ ಸ್ವಿಕಾರ್ ಕರುನ್ ಘೆತಾತ್, <verse eid="MIC 2:11" /><verse number="12" style="v" sid="MIC 2:12" />ಖರೆ, ಮಿಯಾ ಇಜ್ರಾಯೆಲಾಂಚ್ಯಾ ಪಗ್ಳುನ್ ಗೆಲ್ಲ್ಯಾ ಸಗ್ಳ್ಯಾ ಲೊಕಾಕ್ನಿ ಗೊಳಾ ಕರ್ತಾ, ಬಕ್ರ್ಯಾಕ್ನಿ ಗೊಟ್ಯಾತ್ ಮಿಳ್ವಲ್ಲ್ಯಾ ಸಾರ್ಕೆ, ಗವ್ತಾಚ್ಯಾ ಜಾಗ್ಯಾಕ್ ಬಕ್ರ್ಯಾಂಚೊ ಹಿಂಡ್ ಮಿಳ್ವಲ್ಲ್ಯಾ ಸಾರ್ಕೆ ತುಮ್ಚೆ ದೆಶ್ ಲೈ ಲೊಕಾನಿ ಭರ್ತಾ. <verse eid="MIC 2:12" /><verse number="13" style="v" sid="MIC 2:13" />ತನ್ನಾ ಹಾಳ್ ಕರ್ನಾರೊ ಲೊಕಾಂಚ್ಯಾ ಫಿಡ್ಯಾತ್ನಾ ಜಾವ್ನ್, ಶಾರಾಚೆ ದಡ್ಪೆ ಮೊಡ್ತಾನಾ, ಲೊಕಾ ಶಾರ್ ಸೊಡುನ್ ಜಾತಾತ್, ತೆಂಚೊ ರಾಜಾ ಸರ್ವೆಶ್ವರುಚ್ ತೆಂಕಾ ಭಾಯ್ರ್ ನ್ಹೆತಾ.<verse eid="MIC 2:13" /></para>
  <chapter eid="MIC 2" />
  <chapter number="3" style="c" sid="MIC 3" />
  <para style="s">ಮಿಕಾನ್ ಇಜ್ರಾಯೆಲಾಂಚ್ಯಾ ಮುಖಂಡಾಕ್ನಿ ಖಂಡನ್ ಕರಲ್ಲೆ</para>
  <para style="p">
    <verse number="1" style="v" sid="MIC 3:1" />ಜಾಕೊಬಾಚ್ಯಾ ಮುಖಂಡಾನು, ಇಜ್ರಾಯೆಲಾಂಚ್ಯಾ ಅಧಿಕಾರಿಯಾನಿ, ಮಾಜ್ಯಾ ಗೊಸ್ಟಿ‍ಯಾಕ್ನಿ ಕಾನ್ ದಿವಾ, ತುಮ್ಕಾ ಖರ್ಯಾಚೆ ಅರ್ಥ್ ಕಾಯ್ ಮನುನ್ ಕಳುಚೆ ಹೊಲ್ಲೆ ಹಾಯ್. <verse eid="MIC 3:1" /><verse number="2" style="v" sid="MIC 3:2" />ತುಮಿ ಬರ್ಯಾಪಾನಾಕ್ ದ್ವೆಶ್ ಕರುನ್ ಬುರ್ಸ್ಯಾಪಾನಾಕ್ ಪ್ರೆಮ್ ಕರ್ತ್ಯಾಶಿ, ತುಮಿ ಲೊಕಾಂಚೆ ಚಮ್ಡೆ ಸೊಲುನ್ ತೆಂಚ್ಯಾ ಹಡ್ಡಾಂಚ್ಯಾ ವಯ್ಲೆ ಮಾಸ್ ಕಾಡ್ತ್ಯಾಸಿ. <verse eid="MIC 3:2" /><verse number="3" style="v" sid="MIC 3:3" />ತುಮಿ ಮಾಜ್ಯಾ ಲೊಕಾಂಚ್ಯಾ ಆಂಗಾತ್ನಾ ಚಮ್ಡೆ ಕಾಡುನ್, ಹಡ್ಡಾಕ್ನಿ ತುಕ್ಡೆ ಕರುನ್ ತೆಂಕಾ ನಾಶ್ ಕರ್ತ್ಯಾಶಿ, ತುಮಿ ತೆಂಚಿ ಹಡ್ಡಾ ಗಾಡ್ಗ್ಯಾತ್ ಸಿಜ್ವುಕ್ ಘಾಲ್ತಲ್ಯಾ ಮಾಸಾಚ್ಯಾ ಗತಿನ್ ತುಕ್ಡೆ ತುಕ್ಡೆ ಕರುನ್ ಘಾಲ್ತ್ಯಾಸಿ. <verse eid="MIC 3:3" /><verse number="4" style="v" sid="MIC 3:4" />ತುಮಿ ಸರ್ವೆಸ್ಪರಾಕ್ ಮಾಗ್ನಿ ಕರುಕ್ ಹೊತಾ, ಖರೆ ತೊ ತುಮ್ಕಾ ಜವಾಬ್ ದಿಯ್ನಾ, ತೊ ತುಮ್ಚ್ಯಾ ಬುರ್ಸ್ಯಾ ಪಾಪಾಚ್ಯಾ ವಯ್ನಾ ಅಪ್ನಾಚೆ ತೊಂಡ್ ನಿಪ್ವುನ್ ಘೆತಾ. <verse eid="MIC 3:4" /><verse number="5" style="v" sid="MIC 3:5" />ಅಪ್ನಾಚ್ಯಾ ಲೊಕಾಕ್ನಿ ವ್ಹಾಂಕ್ಡ್ಯಾ ವಾಟೆಕ್ ಚಾಲ್ವುತಲ್ಯಾ ಅನಿ ಕಾಯ್ತರ್ಬಿ ಖಾವ್ಕ್ ಗಾವ್ಲ್ಯಾರ್ ಬರೆ ಬೊಲ್ತಲೆ ಅನಿ ಕಾಯ್ಬಿ ಖಾವ್ಕ್ ನಸ್ಲ್ಯಾರ್ ಲಡಾಯ್ ಪರ್ಗಟ್ತಲ್ಯಾ ಪ್ರವಾದ್ಯಾಚ್ಯಾ ವಿಶಯಾತ್ ವಿರೊಧ್ ಹೊವ್ನ್ ಸರ್ವೆಸ್ಪರ್ ಅಸೊ ಮನ್ತಾ. <verse eid="MIC 3:5" /><verse number="6" style="v" sid="MIC 3:6" />ತಸೆ ಹೊವ್ನ್ ತುಮ್ಕಾ ಕನ್ನಾಬಿ ರ್‍ಹಾತ್ ಹೊಲ್ಲ್ಯಾ ಗತಿನ್ ರಾತಾ, ತುಮ್ಕಾ ದರ್ಶನಾ ದಿಸಿನಾತ್, ಫಿಡೆ ಹೊತಲೆ ಹೊತ್ತೆ ತುಮ್ಚ್ಯಾನ್ ಬಗುಕ್ ಹೊಯ್ನಾ, ತಸೆ ಹೊವ್ನ್ ತುಮ್ಕಾ ಕಾಳೊಕ್ ಹೊಲ್ಲೊ ರಾತಾ, ಅನಿ ಪರ್ವಾದಿಯಾಕ್ನಿ ದಿಸ್ ಬುಡಲ್ಲೊ ರಾತಾ, ರ್‍ಹಾತ್ ಅನಿ ದಿಸ್ ತೆಂಚ್ಯಾ ವರ್‍ತಿ ಮೊಟೊ ಕಾಳೊಕುಚ್ ಹೊಲ್ಲೊ ರಾತಾ. <verse eid="MIC 3:6" /><verse number="7" style="v" sid="MIC 3:7" />ತಸೆ ಹೊವ್ನ್ ದರ್ಶನಾ ಬಗ್ತಲಿ ಲೊಕಾ ಲಜ್ಜಾಕ್ ಪಡ್ತಾತ್, ಫಿಡೆ ಹೊತಲೆ ಹೊತ್ತೆ ಸಾಂಗ್ತಲಿ ಲೊಕಾ ಗೊಂದಲಾತ್ ಸಿರ್ಕುನ್ ಪಡ್ತಾತ್, ತೆನಿ ಅಪ್ನಾಚಿ ತೊಂಡಾ ಧಾಪ್ತಾತ್, ಕಶ್ಯಾಕ್ ಮಟ್ಲ್ಯಾರ್, ತೆಂಕಾ ಸರ್ವೆಸ್ಪರಾಚಿ ಗೊಸ್ಟಿಯಾ ಗಾಯ್ನಾತ್. <verse eid="MIC 3:7" /><verse number="8" style="v" sid="MIC 3:8" />ಮಿಯಾ ತರ್ ಸರ್ವೆಸ್ಪರಾಚ್ಯಾ ಆತ್ಮ್ಯಾಚ್ಯಾ ಅನಿ ಬಳೆಚ್ಯಾ ಖರೆಪಾನಾನ್ ಭರಲ್ಲೊ ಹೊವ್ನ್ ಜಾಕೊಬಾಕ್ ತೆಚಿ ಅಪ್ರಾದಾ ಅನಿ ಇಜ್ರಾಯೆಲಾಕ್ ತೆಜೊ ಪಾಪ್ ಪರ್ಗಟುನ್ ಸಾಂಗುನ್ ತಯಾರ್ ಹಾಯ್. <verse eid="MIC 3:8" /><verse number="9" style="v" sid="MIC 3:9" />ಖರ್ಯಾಕ್ ಅಸಹ್ಯ್ ಕರುನ್ಗೆವ್ನ್ ನಿಟ್ ಹೊತ್ತೆ ವ್ಹಾಂಕ್ಡೆ ಕರ್‍ತಲ್ಯಾ ಜಾಕೊಬಾಚ್ಯಾ ಪಿಳ್ಗಿಚ್ಯಾ ಮುಖಂಡಾನು, ಇಜ್ರಾಯೆಲ್ ಘರಾನ್ಯಾಚ್ಯಾ ಅದಿಕಾರಿಯಾನು, ಸಮಾ ಅನಿ ಚುಕ್ ಕರ್‍ತಲ್ಯಾನೊ, ಮಾಜಿ ಗೊಸ್ಟ್ ಆಯ್ಕಾ. <verse eid="MIC 3:9" /><verse number="10" style="v" sid="MIC 3:10" />ಸಿಯೊನಾಕ್ ಖುನಿಯಾನಿ ಅನಿ ಜರುಜಲೆಮಾಕ್ ಅನ್ಯಾಯಾನ್ ಭಾಂದ್ತಲೆ ತುಮಿ. <verse eid="MIC 3:10" /><verse number="11" style="v" sid="MIC 3:11" />ಜರುಜಲೆಮಾಚಿ ಮುಖಂಡಾ ಲಂಚ್ ಘೆವ್ನ್ ಝಡ್ತಿ ಕರ್‍ತಾತ್, ಯಾಜಕಾ ಪಗಾರಾ ಸಾಟ್ನಿ ಶಿಕಾಪಾ ಕರ್‍ತಾತ್, ಪರ್ವಾದಿಯಾ ಪಯ್ಸ್ಯಾಚ್ಯಾ ಆಶ್ಯಾಕ್ ಫಿಡೆ ಹೊತಲೆ ಹೊತ್ತೆ ಸಾಂಗ್ತಾತ್, ಖರೆ ಸರ್ವೆಸ್ಪರಾ ವರ್‍ತಿ ವಜ್ಜೆ ಘಾಲುನ್, ಸರ್ವೆಸ್ಪರ್ ಅಮ್ಚ್ಯಾ ಮದ್ದಿ ಹಾಯ್, ಅಮ್ಕಾ ಕಾಯ್ಬಿ ಹಾನಿ ಹೊಯ್ನಾ ಮನ್ತಾತ್. <verse eid="MIC 3:11" /><verse number="12" style="v" sid="MIC 3:12" />ಅಸೆ ರಾತಾನಾ, ತುಮ್ಚ್ಯಾ ವಯ್ನಾ ಸಿಯೊನ್ ಶಾರ್, ನಾಂಗ್ರಾನ್ ಜಿಪಲ್ಲ್ಯಾ ಜಿಮ್ನಿ ಸಾರ್ಕೆ ನಾಶ್ ಹೊತಾ, ಜರುಜಲೆಮ್ ಹಾಳ್ ಪಡಲ್ಲಿ ರಾಸ್ ಹೊತಾ, ಸರ್ವೆಸ್ಪರಾಚ್ಯಾ ಗುಡಿಚಿ ಮಡ್ಡಿ ಡಂಗ್ಳಿಚ್ಯಾ ಮಡ್ಡಿಯಾಂಚ್ಯಾ ಸಾರ್ಕೆ ಹೊತಾ.<verse eid="MIC 3:12" /></para>
  <chapter eid="MIC 3" />
  <chapter number="4" style="c" sid="MIC 4" />
  <para style="s">ಸರ್ವೆಸ್ಪರಾಚಿ ಮಡ್ಡಿ</para>
  <para style="p">
    <verse number="1" style="v" sid="MIC 4:1" />ಆಕ್ರಿಚ್ಯಾ ಎಳಾರ್ ಸರ್ವೆಸ್ಪರಾಚ್ಯಾ ಗುಡಿಚಿ ಮಡ್ಡಿ ಸಗ್ಳ್ಯಾ ಮಡ್ಡಿಯಾಂಚ್ಯಾ ಕಿಂತಾ, ಲೈ ವರ್‍ತಿ ಹೊವ್ನ್ ವಾಡಲ್ಲೆ ರಾತಾ, ತನ್ನಾ ಥೈ ಲೈ ವರ್‍ತಿ ಲೊಕಾ ತಾಂಡೆ ಹೊವ್ನ್ ಯೆತಾತ್. <verse eid="MIC 4:1" /><verse number="2" style="v" sid="MIC 4:2" />ಥೈ ಲೈ ದೆಶಾಂಚ್ಯಾಕ್ನಾ ಲೊಕಾ ಜಾತಾತ್, ಅನಿ ಯೆವಾ ಅಮಿ ಸರ್ವೆಸ್ಪರಾಚ್ಯಾ ಮಡ್ಡಿಕ್ ಅನಿ ಜಾಕೊಬಾಚ್ಯಾ ಪಿಳ್ಗಿಚ್ಯಾ ಲೊಕಾಂಚ್ಯಾ ಗುಡಿಕ್ ಜಾಂವಾ, ತನ್ನಾ ಅಮ್ಕಾ ತೊ ಜಿವನ್ ಕರ್ತಲಿ ವಾಟ್ ದಾಕ್ವುತಾ, ಅಮಿ ತೆನಿ ಸಾಂಗಲ್ಲ್ಯಾ ಸಾರ್ಕೆ ಚಲ್ತಾವ್ ಮನುನ್ ಸಾಂಗ್ತಾತ್, ಕಶ್ಯಾಕ್ ಮಟ್ಲ್ಯಾರ್, ಸಿಯೊನಾಕ್ನಾ ದೆವಾಚಿ ಬರಿ ಶಿಕಾಪಾ ಅನಿ ಜರುಜಲೆಮಾಕ್ನಾ ಸರ್ವೆಸ್ಪರಾಚಿ ಗೊಸ್ಟಿಯಾ ಪಗಳ್ತಾತ್. <verse eid="MIC 4:2" /><verse number="3" style="v" sid="MIC 4:3" />ಸರ್ವೆಸ್ಪರ್ ಸಗ್ಳ್ಯಾಕ್ನಿ ಝಡ್ತಿ ಕರ್ತಾ, ಲೈ ಮೊಟ್ಟ್ಯಾ ಮೊಟ್ಟ್ಯಾ ಲೊಕಾಂಚೆ ಝಗ್ಡೆ ತೊ ಸಮಾ ಕರ್ತಾ, ತೆನಿ ಅಪ್ನಾಚೆ ಕೊಯ್ತೊ ಪಾಜ್ವುನ್ ನಾಂಗ್ರಾಕ್ನಿ ಫಾಳಾ ಕರುನ್, ಭರ್ಜಿಯಾಕ್ನಿ ಇಳೆ ಸಾರ್ಕೆ ಕರುನ್ ತಯಾರ್ ಕರ್‍ತಾತ್, ಲೊಕಾ ಅನಿ ಎಕ್ ದೆಶ್ಯಾಚ್ಯಾ ವರ್‍ತಿ ವಿರೊಧ್ ಹೊವ್ನ್ ಕೊಯ್ತೊ ಉಕ್ಲಿನಾತ್, ಹೆಜ್ಯಾ ಫಿಡೆ ಪರ್‍ತುನ್ ಝಗ್ಡ್ಯಾಂಚಿ ತಯಾರಿ ಕರಿನಾತ್. <verse eid="MIC 4:3" /><verse number="4" style="v" sid="MIC 4:4" />ಹರ್ ಎಕ್ಲ್ಯಾಕ್ಬಿ ಅಪ್ನಾಚ್ಯಾ ದರಾಕ್ಷ್ಯಾಚ್ಯಾ ಯೆಲಿಚ್ಯಾ ಬುಡಿ ಅನಿ ಅಂಜುರಾಚ್ಯಾ ಝಾಡಾಚ್ಯಾ ಬುಡಿ ಸಾವ್ಳಿಕ್ ಬಗ್ತಾತ್, ತೆಂಕಾ ಕೊನ್ಬಿ ಭ್ಹಿವ್ಸಿನಾತ್, ಸಗ್ಳೆಬಿ ಕರುಕ್ ಶಕ್ತ್ ಹೊತ್ತ್ಯಾ ಸರ್ವೆಸ್ಪರಾನುಚ್ ಹೆ ಸಗ್ಳೆ ಸಾಂಗ್ಲಾ. <verse eid="MIC 4:4" /><verse number="5" style="v" sid="MIC 4:5" />ದುಸ್ರಿ ಲೊಕಾ ಅಪ್ನಾಚ್ಯಾ ದೆವಾಕ್ನಿ ಚಲ್ತಾತ್, ಖರೆ ಅಮಿ ಅಮ್ಚೊ ದೆವ್ ಹೊವ್ನ್ ಹೊತ್ತ್ಯಾ ಸರ್ವೆಸ್ಪರಾಚ್ಯಾ ನಾವಾಕ್ ಸದಾಸರ್ವತಾಕ್ ಚಲ್ತಾವ್.<verse eid="MIC 4:5" /></para>
  <para style="s">ಇಜ್ರಾಯೆಲಾ ಗಡಿಪಾರಾಕ್ನಾ ಫಾಟಿ ಪರತಲ್ಲೆ</para>
  <para style="p">
    <verse number="6" style="v" sid="MIC 4:6" />ಸರ್ವೆಸ್ಪರ್ ಅಸೊ ಮನ್ತಾ, ತ್ಯಾ ದಿಸಾತ್ನಿ ಘಾವ್ ಹೊವ್ನ್ ಕುಂಟುಲಾಗಲ್ಲ್ಯಾ ಅನಿ ಶಿಕ್ಷಾತ್ ಗಾವಲ್ಲ್ಯಾ, ಅನಿ ದೆಶ್ ಬುರ್ಸ್ಯಾಕ್ನಿ, ತರಾಸಾತ್ ಹೊತ್ತ್ಯಾ ಲೊಕಾಕ್ನಿ ಮಿಯಾ ಮಾಜೆಕ್ಡೆ ಬಲ್ವುನ್ ಘೆತಾ. <verse eid="MIC 4:6" /><verse number="7" style="v" sid="MIC 4:7" />ತ್ಯಾ ಕುಂಟುಲಾಗಲ್ಲ್ಯಾ ಲೊಕಾಕ್ನಿ ಹುರ್ವುನ್ ರಾಕ್ತಾ, ಧುರ್ ಡಕ್ಳುನ್ ಟಾಕಲ್ಲ್ಯಾ ಲೊಕಾಕ್ನಿ ಲೈ ಬಳೆಚಿ ಲೊಕಾ ಹೊಯ್ ಸಾರ್ಕೆ ಕರ್ತಾ, ಸರ್ವೆಸ್ಪರ್ ಹೆಚ್ಯಾನ್ ಫಿಡೆ ಸಿಯೊನ್ ಮಡ್ಡಿ ವರ್‍ತಿ ಸದಾ ಸರ್ವತಾಕ್ ತೆಂಚೊ ರಾಜಾ ಹೊವ್ನ್ ರಾತಾ. <verse eid="MIC 4:7" /><verse number="8" style="v" sid="MIC 4:8" />ತಾಂಡ್ಯಾಚ್ಯಾ ಗೊಪುರಾ ತುಜೊ ಎಳ್ ಯೆತಲೊ ಹಾಯ್, ಸಿಯೊನ್ ಬಾಪೆಲ್ ಮಡ್ಡಿ ತುಕಾ ಅನಿ ಪರ್‍ತುನ್ ಅಧಿಕಾರ್ ಗಾವ್ತಲೊ ಹಾಯ್, ಹೊಯ್ ಪಯ್ಲೆಚ್ಯಾ ಸಾರ್ಕೆ ಜರುಜಲೆಮಾತುಚ್ ತುಜೊ ರಾಜ್ವಾಡೊ ರಾತಾ. <verse eid="MIC 4:8" /><verse number="9" style="v" sid="MIC 4:9" />ತಿಯಾ ಅತ್ತಾ ಕಶ್ಯಾಕ್ ಬೊಬ್ ಮಾರ್ತೆ? ತುಕಾ ಎವ್ಡೊ ಲೈ ತರಾಸ್ ಕಶ್ಯಾಕ್ ಯೆಲೊ, ತುಜೊ ರಾಜ್ ಸೊಡುನ್ ಗೆಲೊ ಕಾಯ್? ತುಜೊ ಚಿಂತಾಪಾಚೆ ದೆವ್ ನಾಶ್ ಹೊಲೊ ಕಾಯ್? ಹೆಚ್ಯಾ ವಯ್ನಾ ತಿಯಾ ಬಾನತ್ ಪಾನಾಚಿ ದುಕ್ಕ್ ಖಾತಲ್ಯಾ ಬಾಯ್ಕೊಮಾನ್ಸಿಚ್ಯಾ ಗತಿನ್ ತರಾಸ್ ಕರುನ್ ಘೆಟ್ಲೆ ಕಾಯ್? <verse eid="MIC 4:9" /><verse number="10" style="v" sid="MIC 4:10" />ಸಿಯೊನ್ ಮನ್ತಲ್ಯಾ ಚೆಡ್ವಾ ಬಾನತ್ ಹೊತಲಿಚ್ಯಾ ಗತಿನ್ ದುಕ್ಕ್ ಕರುನ್ಗೆ, ತಿಯಾ ಜರುಜಲೆಮ್ ಶಾರಾಕ್ನಾ ಬಾರ್ಯ್ ಜಾವ್ನ್ ಸೆತಾತ್ನಿ ವಸ್ತಿ ರ್‍ಹಾತೆ, ಮಿಯಾ ಸಾಂಗ್ತಲೆ ಕಾಯ್ ಮಟ್ಲ್ಯಾರ್, ತಿಯಾ ಬಾಬಿಲೊನಾಕ್ ಜಾತೆ, ಖರೆ ತುಕಾ ಥೈ ರಾಕ್ವನ್ ಹೊತಾ, ತುಕಾ ಸರ್ವೆಸ್ಪರ್ ಥೈ ಯೆವ್ನ್ ರಾಕ್ವನ್ ಕರ್ತಾ, ತುಕಾ ತುಜ್ಯಾ ವಿರೊಧಿಯಾಕ್ನಾ ರಾಕ್ವನ್ ಕರ್ತಾ. <verse eid="MIC 4:10" /><verse number="11" style="v" sid="MIC 4:11" />ತುಜ್ಯಾ ವಾಂಗ್ಡಾ ಲೈ ಲೊಕಾ ಝಗ್ಡ್ಯಾಕ್ ಯೆತಾತ್, ಥೈ ಬಗಾ, ಯೆವಾ ಅಮಿ ಸಿಯೊನಾಕ್ ಆಕ್ರಮನ್ ಕರುಂವಾ ಮನುನ್ ಸಾಂಗುಲ್ಲಾತ್. <verse eid="MIC 4:11" /><verse number="12" style="v" sid="MIC 4:12" />ತೆನಿ ಯೆವ್ಜನ್ ಕರುಲ್ಲಾತ್ ಖರೆ, ಸರ್ವೆಸ್ಪರಾಚಿ ಯೆವ್ಜನ್ ತೆನಿ ಕಳ್ವುನ್ಗೆಯ್ನಾತ್, ಸರ್ವೆಸ್ಪರಾನ್ ಎಕ್ ವಿಶೆಸ್ ಯೆವ್ಜನ್ ಥವ್ನ್ ಘೆವ್ನ್ ಅಪ್ನಾಚ್ಯಾ ಲೊಕಾಕ್ನಿ ಹಿತ್ತೆ ಹಾನ್ಲಾ, ತಿ ಲೊಕಾ ಮ್ಹಳುಲಾಗಲ್ಲ್ಯಾಖಳ್ಯಾತ್ ಹೊತ್ತ್ಯಾ ಕನ್ಸಾಂಚ್ಯಾ ಗತಿನ್ ಫುಡ್ ಫುಡ್ ಹೊತಾತ್. <verse eid="MIC 4:12" /><verse number="13" style="v" sid="MIC 4:13" />ಸಿಯೊನ್ ಮನ್ತಲ್ಯಾ ದಾಂಡ್ಗ್ಯಾ ಚೆಡ್ವಾ ಉಟ್, ತ್ಯಾ ಲೊಕಾಕ್ನಿ ಫುಡ್ ಕರ್, ಮಿಯಾ ತುಕಾ ಬಳಾನ್ ಭರಿ ಸಾರ್ಕೆ ಕರ್ತಾ, ತುಕಾ ಲೊಂಗ್ಟಾಚ್ಯಾ ಸಿಂಗಾ ಸಾರ್ಕೆ ಅನಿ ತಾಂಬ್ಯಾಚ್ಯಾ ಗೆಳಾಂಚ್ಯಾ ಸಾರ್ಕೆ ತುಕಾ ಕರ್ತಾ. ತಿಯಾ ಲೈ ಲೊಕಾಕ್ನಿ ತುಕ್ಡೆ ತುಕ್ಡೆ ಕರ್ತೆ ತುಜೆ ಬದಿಕ್ ಸಗ್ಳ್ಯಾ ಜಿಮ್ನಿಚೊ ವಡಿಲ್ ಹೊಲ್ಲ್ಯಾ ಸರ್ವೆಸ್ಪರಾಕ್ ಒಪ್ಸುನ್ ದಿತಾ.<verse eid="MIC 4:13" /></para>
  <chapter eid="MIC 4" />
  <chapter number="5" style="c" sid="MIC 5" />
  <para style="p">
    <verse number="1" style="v" sid="MIC 5:1" />ಸಿಯೊನ್ ಶಾರಾ, ತುಜ್ಯಾ ಸಯ್ನಿಕಾಕ್ನಿ ಗೊಳಾ ಕರ್, ತೆನಿ ಅಮ್ಚ್ಯಾ ವಾಂಗ್ಡಾ ಝಗ್ಡೊ ಕರುಕ್ ಭೊತ್ಯಾನ್ ಆಕ್ರಮನ್ ಕರ್ಲಾ, ಇಜ್ರಾಯೆಲಾಂಚ್ಯಾ ಝಡ್ತಿ ಕರ್ನ್ಯಾರ್ಯಾಚ್ಯಾ ಗಾಲಾ ವರ್‍ತಿ ದಾಂಡ್ಯಾನ್ ಮಾರ್‍ತಾತ್.<verse eid="MIC 5:1" /></para>
  <para style="s">ದೆವ್ ಬೆತ್ಲೆಹೆಮಾಕ್ನಾ ಎಕ್ ಅಧಿಕಾರಿಕ್ ದಿತಾ ಮನುನ್ ಗೊಸ್ಟ್ ದಿತಾ</para>
  <para style="p">
    <verse number="2" style="v" sid="MIC 5:2" />ಬೆತ್ಲೆಹೆಮಾಚ್ಯಾ ಎಪ್ರಾತಾ, ತಿಯಾ ಜುದಾಚ್ಯಾ ಗಾಂವಾತ್ನಿ ಬಾರಿಕ್ ರಾಲ್ಯಾರ್ಬಿ, ತುಜ್ಯಾಕ್ನಾ ಇಜ್ರಾಯೆಲಾಕ್ ರಾಜ್ವಟ್ಕಿ ಕರ್ನಾರೊ ಯೆತಲೊ ಹಾಯ್, ತೊ ಯೆತಲ್ಯಾ ಜಾಗ್ಯಾಚೊ ಮುಳ್ ಜುನ್ನೊ ಅನಿ ಅದ್ದಿಕ್ನಾಚ್ ಯೆಲ್ಲೊ ಹಾಯ್. <verse eid="MIC 5:2" /><verse number="3" style="v" sid="MIC 5:3" />ಅಸೆ ರಾತಾನಾ ಬಾನತ್ ಪಾನಾಚಿ ದುಕ್ ಖಾವ್ಕ್ ಲಾಗಲ್ಲಿಕ್ ಝಿಲ್ಗೊ ಉಪ್ಜು ಪತರ್ ಮಾಜಿ ಲೊಕಾ ವಿರೊಧಿಯಾಂಚ್ಯಾ ವಾಟೆಕ್ ಗಾಯ್ ಸಾರ್ಕೆ ಕರ್ತಾ, ಮಾನಾ ತ್ಯಾ ಲೊಕಾಂಚ್ಯಾ ಭಾವಾತ್ನಿ ಹುರಲ್ಲಿ ಲೊಕಾ ಇಜ್ರಾಯೆಲಾಂಚ್ಯಾ ವಾಂಗ್ಡಾ ಪರ್‍ತುನ್ ಯೆತಾತ್. <verse eid="MIC 5:3" /><verse number="4" style="v" sid="MIC 5:4" />ತೊ ಸರ್ವೆಸ್ಪರಾಚಿ ಬಳ್ ಅನಿ ಅಪ್ನಾಚೊ ಸರ್ವೆಸ್ಪರಾಚ್ಯಾ ನಾವಾಚಿ ಮಹಿಮಾ ಘೆವ್ನ್ ಇಬೆ ರಾವ್ನ್ ಅಪ್ನಾಚ್ಯಾ ತಾಂಡ್ಯಾಕ್ ಚಾಲ್ವುತಾ, ತೊ ತಾಂಡೊ ಆರಾಮಾನ್ ವಸ್ತಿ ರಾತಾ, ತೊ ಜಿಮ್ನಿಚ್ಯಾ ಆಕ್ರಿ ಪತರ್ ಬಳಾನ್ ಭರಲ್ಲೊ ಹೊವ್ನ್ ರಾತಾ, ಅಮ್ಕಾ ತೊಚ್ ಸಮಾಧಾನ್ ದಿನಾರೊ.<verse eid="MIC 5:4" /></para>
  <para style="s">ಸುಟ್ಕಾ ಅನಿ ಶಿಕ್ಷ್ಯಾ</para>
  <para style="p">
    <verse number="5" style="v" sid="MIC 5:5" />ಅಮ್ಚ್ಯಾ ದೆಸಾತ್ ಅಶುರ್ಯಾನಿ ಗುಸುನ್ ಅಮ್ಚ್ಯಾ ರಾಜಾಚ್ಯಾ ಘರಾತ್ನಿ ತುಡ್ವುತಾನಾ, ಅಮಿ ತೆಂಕಾ ವಿರೊಧ್ ಹೊವ್ನ್ ಸಾತ್ ಲೊಕಾ ರಾಕ್ವಲ್ಯಾಕ್ನಿ ಹೊಯ್ ಆಟ್ ಬಲಿಸ್ಟ್ ಪುಡಾರಿಯಾಕ್ನಿ ತಯಾರ್ ಕರ್ತಾ. <verse eid="MIC 5:5" /><verse number="6" style="v" sid="MIC 5:6" />ತೆಂಚೊ ಕೊಯ್ತೊ ಅಶುರ್ಯಾಂಚ್ಯಾ ದೆಸಾಕ್ ಜಾತಾ, ತೆಂಚ್ಯಾ ಕೊಯ್ತ್ಯಾಕ್ನಿ ನಿಮ್ರೊದ್ ಸಿಮೆಚೆ ಗುಸ್ತಲೆ ಜಾಗೆ ಗಾವ್ತಾತ್, ಅಶುರ್ಯಾಚೆ ರಾಜಾ ಅಮ್ಚ್ಯಾ ದೆಸಾತ್ ಗುಸುನ್ ಅಮ್ಚ್ಯಾ ಪ್ರಾಂತ್ಯಾಕ್ನಿ ತುಡ್ವುತಾನಾ, ತೊ ಸಮಾಧಾನಾಚೊ ಧನಿ ಅಮ್ಕಾ ತೆಂಚ್ಯಾ ಹಾತಿತ್ನಾ ಚುಕ್ವುತಾ. <verse eid="MIC 5:6" /><verse number="7" style="v" sid="MIC 5:7" />ಸರ್ವೆಸ್ಪರಾಚೆ ದೆನೆ ಹೊವ್ನ್ ಹೊತ್ತಿ ಇಬ್ಬನಿ ಅನಿ ಗವ್ತಾಕ್ ವಾಡ್ವುತಲೊ ಪಾವ್ಸ್, ಮಾನ್ಸಾ ಸಾಟ್ನಿ ಅನಿ ತೆಜ್ಯಾ ಪಿಳ್ಗಿ ಸಾಟ್ನಿಬಿ ವಾಟ್ ರಾಕಿನಸ್ತಾನಾ ಬರೊ ಪಡ್ತಲ್ಯಾ ಸಾರ್ಕೆ ಯಾಕೊಬಾಚಿ ಲೊಕಾ ಲೈ ಲೊಕಾಂಚ್ಯಾ ಮದ್ದಿ ಆರಾಮಾನ್ ರಾತಾತ್. <verse eid="MIC 5:7" /><verse number="8" style="v" sid="MIC 5:8" />ಖರೆ ಲೊಕಾಂಚ್ಯಾ ಮದ್ದಿ ಪಗ್ಳುನ್ ಗೆಲ್ಲಿ ಯಾಕೊಬಾಚ್ಯಾ ಪಿಳ್ಗಿಚಿ ಹುರಲ್ಲಿ ಲೊಕಾ ಡಂಗ್ಳಿಚ್ಯಾ ಜನಾವರಾಚ್ಯಾ ಮದ್ದಿ ಹೊತ್ತ್ಯಾ ಸಿಂವಾಗತಿನ್ ಹಾತ್, ಶೆಳಿಯಾಂಚ್ಯಾ ಹಿಂಡಾಚ್ಯಾ ಮದ್ದಿ ಹೊತ್ತ್ಯಾ ದಾಂಡ್ಗ್ಯಾ ಸಿಂವಾಗತಿನ್ ಹಾತ್, ತೊ ಸಿಂವ್ ಅಪ್ನಾಚ್ಯಾ ಮನಾಕ್ ಯೆಲ್ಲ್ಯಾ ಸಾರ್ಕೆ ಫಿರ್ತಾ, ತೆನಿ ಎಕ್ ಜನಾವರಾಕ್ ಧರ್ಲ್ಯಾರ್ ಕೊನಾಚೆನ್ಬಿ ಸೊಡ್ವುಕ್ ಹೊಯ್ನಾ ಪಗಳಲ್ಲ್ಯಾತ್ನಿ ಹುರಲ್ಲಿ ಲೊಕಾ ತೆಜ್ಯಾ ಗತಿನ್ ರಾತಾತ್. <verse eid="MIC 5:8" /><verse number="9" style="v" sid="MIC 5:9" />ಯಾಕೊಬಾಚ್ಯಾ ಪಿಳ್ಗಿ ತಿಯಾ ತುಜ್ಯಾ ವಿರೊಧಿಯಾಂಚ್ಯಾ ವರ್‍ತಿ ಹಾತ್ ಉಕಲ್, ತುಜಿ ಸಗ್ಳಿ ವಿರೊಧಿಯಾ ನಾಶ್ ಹೊಂವ್ದಿತ್. <verse eid="MIC 5:9" /><verse number="10" style="v" sid="MIC 5:10" />ಸರ್ವೆಸ್ಪರ್ ಅಸೊ ಮನ್ತಾ, ಮಿಯಾ ತ್ಯಾ ದಿಸಾತ್ನಿ ತುಜ್ಯಾ ಘೊಡ್ಕಿಯಾಕ್ನಿ ತುಜ್ಯಾಕ್ನಾ ತೊಡುನ್, ತುಜ್ಯಾ ರಥಾಕ್ನಿ ನಾಶ್ ಕರ್ತಾ. <verse eid="MIC 5:10" /><verse number="11" style="v" sid="MIC 5:11" />ತುಜ್ಯಾ ದೆಶಾಚ್ಯಾ ಶಾರಾಕ್ನಿ ಹಾಳ್ ಕರುನ್, ತುಜ್ಯಾ ಕೊಟೆಕ್ನಿ ಪಾಡ್ವುನ್ ಟಾಕ್ತಾ. <verse eid="MIC 5:11" /><verse number="12" style="v" sid="MIC 5:12" />ತುಜ್ಯಾ ಹಾತಿತ್ಲ್ಯಾ ಮೊಡ್ಗಾರಾಕ್ನಿ ಇಬೆ ಕರ್ತಾ, ಫಿಡೆ ಹೊತಲೆ ಸಾಂಗ್ತಲಿ ಲೊಕಾ ತುಜ್ಯಾಕ್ಡೆ ಹೆಜ್ಯಾನ್ ಫಿಡೆ ರ್‍ಹಾಯ್ನಾತ್. <verse eid="MIC 5:12" /><verse number="13" style="v" sid="MIC 5:13" />ತುಜ್ಯಾ ಮುರ್ತಿಯಾಕ್ನಿ ಅನಿ ಗುಂಡ್ಯಾಚ್ಯಾ ಖಾಂಬಾಕ್ನಿ ತುಜ್ಯಾಕ್ಡೆ ಇಬೆ ರಾವ್ಕ್ ದಿನಸ್ತಾನಾ ಫೊಡುನ್ ಟಾಕ್ತಾ, ತುಜ್ಯಾ ಹಾತಿನ್ ರಚಲ್ಲ್ಯಾಕ್ ಅನಿ ಪರ್‍ತುನ್ ತಿಯಾ ಆರಾದನ್ ಕರುಕ್ ಹೊಯ್ನಾ. <verse eid="MIC 5:13" /><verse number="14" style="v" sid="MIC 5:14" />ತುಜೆ ಅಸೆರ್ ಮನ್ತಲೆ ಮುರ್ತಿಯಾಂಚೆ ಖಾಂಬೆ ತುಜ್ಯಾಕ್ನಾ ಉಪ್ಸುನ್ ಟಾಕುನ್, ತುಜ್ಯಾ ಶಾರಾಕ್ನಿ ಚೊಕ್ಕ್ ಕರ್ತಾ. <verse eid="MIC 5:14" /><verse number="15" style="v" sid="MIC 5:15" />ಖಾಲ್ತಿ ಹೊಯ್ ನಸಲ್ಲ್ಯಾ ಲೊಕಾಕ್ನಿ ಮೊಟ್ಟ್ಯಾ ರಾಗಾನ್ ಸೆಡ್ ಕಾಡುನ್ಗೆತಾ.<verse eid="MIC 5:15" /></para>
  <chapter eid="MIC 5" />
  <chapter number="6" style="c" sid="MIC 6" />
  <para style="s">ಇಜ್ರಾಯೆಲಾಂಚ್ಯಾ ವಿರೊದ್ ಸರ್ವೆಸ್ಪರಾಚೊ ಶರಾಪ್</para>
  <para style="p">
    <verse number="1" style="v" sid="MIC 6:1" />ತಿಯಾ ಮಡ್ಡಿಯಾಂಚ್ಯಾ ವರ್‍ತಿ ಝಗ್ಡೊ ಘಾಲ್, ತುಜಿ ಧನ್ ಮಡ್ಡಿಯಾಕ್ನಿ ಆಯ್ಕುಂದಿತ್ ಮನುನ್ ಮಾಕಾ ಸರ್ವೆಸ್ಪರಾನ್ ಸಾಂಗಲ್ಲೆ ಆಯ್ಕ್. <verse eid="MIC 6:1" /><verse number="2" style="v" sid="MIC 6:2" />ಮಡ್ಡಿಯಾನು ಸರ್ವೆಸ್ಪರಾಚಿ ಧನ್ ಆಯ್ಕಾ! ಜಿಮ್ನಿಚ್ಯಾ ಶಾಶ್ವತಾಕ್ ರ್‍ಹಾತಲ್ಯಾ ಪಾಯಾನೊ, ಕಾನ್ ದಿವ್ನ್ ಆಯ್ಕಾ, ಸರ್ವೆಸ್ಪರಾಕ್ ತೆಜ್ಯಾ ಲೊಕಾಂಚ್ಯಾ ವರ್‍ತಿ ಝಗ್ಡೊ ಹಾಯ್ ತೊ ಇಜ್ರಾಯೆಲಾಕ್ನಿ ಚುಕಿದಾರಾ ಮನುನ್ ಠರ್ವುತಾ. <verse eid="MIC 6:2" /><verse number="3" style="v" sid="MIC 6:3" />ಮಾಜ್ಯಾ ಲೊಕಾನು ತುಕಾ ಮಿಯಾ ಕಾಯ್ ಕರ್ಲೊ? ತುಕಾ ಖಲ್ಯಾ ವಿಶಯಾತ್ ಬೆಜಾರ್ ಕರ್ಲೊ? ಮನುನ್ ಸರ್ವೆಸ್ಪರ್ ಸಾಂಗ್ತಾ. <verse eid="MIC 6:3" /><verse number="4" style="v" sid="MIC 6:4" />ಮಿಯಾ ತುಕಾ ಇಜಿಪ್ತ್ ದೆಸಾಕ್ನಾ ಸುಟ್ಕಾ ಕರುನ್ ಗುಲಾಮ್ ಗಿರಿತ್ನಾ ಸುಟ್ಕಾ ಕರ್ಲೊ, ಮೊಯ್ಜೆಕ್, ಆರೊನಾಕ್ ಅನಿ ಮಿರ್ಯಾಮಾಕ್ ತುಜಿ ಯೆಜ್ಮಾನ್ ಕರುನ್ ಧಾಡ್ಲೊ. <verse eid="MIC 6:4" /><verse number="5" style="v" sid="MIC 6:5" />ಮಾಜ್ಯಾ ಲೊಕಾನು, ಮೊವಾಬಾಚೊ ರಾಜಾ ಬಾಲಾಕಾನ್ ದಿಲ್ಲಿ ಸಲಹಾ ಅನಿ ಬೆಯೊರಾಚೊ ಲೆಕ್ ಬಿಳಾಮಾನ್ ಸಾಂಗಲ್ಲಿ ಜವಾಬಾ ಯಾದೆಕ್ ಹಾನುನ್ ಘೆವಾ, ಸರ್ವೆಸ್ಪರಾಚಿ ಬರಿ ಕಾಮಾ ತುಜ್ಯಾ ಯಾದೆಕ್ ಯೆಯ್ ಸಾರ್ಕೆ ತುಮಿ ಶಿಟ್ಟಿಮ್ ಸೊಡಲ್ಲ್ಯಾಕ್ನಾ ಗಿಲ್ಲಾಲಾಕ್ ಪಾವಿ ಪತರ್ ಹೊಲ್ಲೆ ಸಗ್ಳೆ ಯಾದ್ ಕರುನ್ಗೆವಾ.<verse eid="MIC 6:5" /></para>
  <para style="s">ಸರ್ವೆಸ್ಪರಾಚಿ ವಿನಂತಿ ಕಾಯ್</para>
  <para style="p">
    <verse number="6" style="v" sid="MIC 6:6" />ಮಿಯಾ ಖಲಿ ಕಾನಿಕ್ ಘೆವ್ನ್ ಸರ್ವೆಸ್ಪರಾಚ್ಯಾ ಇದ್ರಾಕ್ ಯೆವ್ಚೆ? ಕಾಯ್ ಭೆಟ್ವುನ್ ಮೊಹನ್ನತ್ ದೆವಾಚ್ಯಾ ಇದ್ರಾಕ್ ಡಬ್ಬ್ ಪಡುಚೆ? ಭೆಟ್ವುಕ್ ಜನಾವರಾ ಅನಿ ಎಕ್ ವರ್ಸಾಚಿ ಪಾಡಿ ಘೆವ್ನ್, ತೆಜ್ಯಾ ಇದ್ರಾಕ್ ದಾಕ್ವುನ್ ಘೆವ್ಚೆ ಕಾಯ್? <verse eid="MIC 6:6" /><verse number="7" style="v" sid="MIC 6:7" />ಹಜಾರಾನ್ ಘಟ್ಲೆ ಟಗ್ರಾ, ಒಲಿವ್ ತೆಲಾಚೊ ಝರು ಬಗುನ್ ಸರ್ವೆಸ್ಪರ್ ಮೆಚ್ಚುನ್ಗೆತಾ ಕಾಯ್? ಮಾಜ್ಯಾ ಚುಕೆಚ್ಯಾ ವಯ್ನಾ ಮಾಜ್ಯಾ ಜಾಂನ್ತ್ಯಾ ಪೊರ್ ಭೆಟ್ವುಚೆ ಕಾಯ್? ಮಾಜ್ಯಾ ಆತ್ಮ್ಯಾಚ್ಯಾ ಪಾಪಾ ಸಾಟ್ನಿ ಗರ್ಬಾಚೆ ಫಳ್ ಭೆಟ್ವುಚೆ ಕಾಯ್? <verse eid="MIC 6:7" /><verse number="8" style="v" sid="MIC 6:8" />ಮಾನ್ಸಾ, ಸರ್ವೆಸ್ಪರಾನ್ ಬರೆ ಖಲೆ ಮನುನ್ ತುಕಾ ದಾಕ್ವುಲ್ಯಾನ್, ಖರ್ಯಾನ್ ಚಲ್ತಲೆ, ದಯಾ ದಾಕ್ವುತಲೆ, ತುಜ್ಯಾ ದೆವಾಕ್ ಮನ್ ದಿವ್ನ್ ಚಲ್ತಲೆ, ಹೆ ತವ್ಡೆಚ್ ಸೊಡುನ್ ತುಜ್ಯಾಕ್ನಾ ಸರ್ವೆಸ್ಪರ್ ಅನಿ ಕಾಯ್ಬಿ ಆಶ್ಯಾ ಕರಿನಾ.<verse eid="MIC 6:8" /></para>
  <para style="p">
    <verse number="9" style="v" sid="MIC 6:9" />ಸರ್ವೆಸ್ಪರ್ ಶಾರಾಕ್ಡೆ ಮೊಟಿ ಧನ್ ಕರುನ್ ಬೊಬ್ ಮಾರ್ತಾ, ತುಜ್ಯಾ ನಾವಾಕ್ ಭಿಂವ್ತಲೆ ಶಾನೆಪಾನ್ ಹೊವ್ನ್ ಹಾಯ್, ಮಾರ್ತಲ್ಯಾ ದಾಂಡ್ಯಾಕ್ಡೆ ಕಾನ್ ದಿವಾ, ತೆ ತಯಾರ್ ಕರಲ್ಲೆ ಕೊನಿ ಮನುನ್ ಕಳ್ವುನ್ ಘೆವಾ. <verse eid="MIC 6:9" /><verse number="10" style="v" sid="MIC 6:10" />ಬುರ್ಸ್ಯಾ ಮಾನ್ಸಾಚ್ಯಾ ಘರ್‍ಹಾತ್ ಬುರ್ಸೆಪಾನಾನ್ ಖಮ್ವುಲ್ಲೆ ಪಯ್ಸೆ, ಬುರ್ಸೆ ದಿಸ್ತಲೆ ಬಾರಿಕ್ ಮಾಪ್, ಹೆ ಸಗ್ಳೆ ಅಜುನ್ಬಿ ಗಾವ್ತಾ ಕಾಯ್? ಹೆ ಮಿಯಾ ದ್ವೆಶ್ ಕರ್‍ತಲೆ ವಿಶಯ್. <verse eid="MIC 6:10" /><verse number="11" style="v" sid="MIC 6:11" />ಚೊರ್ ತಕ್ಡಿ ಅನಿ ಪಸ್ವಲ್ಲಿ ಗುಂಡ್ಯಾಚಿ ಪಿಶ್ವಿ ಕೊನಾಕ್ಡೆ ತರ್ಬಿ ರಾಲ್ಯಾರ್, ಮಿಯಾ ತೆಕಾ ಕಸೆ ಮಾಪ್ ಕರುಚೆ? <verse eid="MIC 6:11" /><verse number="12" style="v" sid="MIC 6:12" />ಶಾರಾಚಿ ಸಾವ್ಕಾರ್ ಮಾನ್ಸಾ ಲೈ ಬಲತ್ಕಾರ್ ಕರ್‍ತಾತ್, ಥೈ ವಸ್ತಿ ರಾತಲಿ ಲೊಕಾ ಝುಟಿ, ತೆಂಚಿ ತೊಂಡಾ ಅನಿ ಜಿಬ್ಲಿಯಾ ಪಸ್ವನ್ಕಿಚಿ ಹೊವ್ನ್ ಹಾತ್. <verse eid="MIC 6:12" /><verse number="13" style="v" sid="MIC 6:13" />ತಸೆ ಹೊವ್ನ್ ಜರುಜಲೆಮಾ, ತುಕಾ ಲೈ ಕಠಿನ್ ಮಾರ್ ದಿತಾ, ತುಕಾ ತುಜ್ಯಾ ಪಾಪಾಂಚ್ಯಾ ಸಾಟ್ನಿ ಹಾಳ್ ಕರ್ತಾ. <verse eid="MIC 6:13" /><verse number="14" style="v" sid="MIC 6:14" />ತಿಯಾ ಜೆವ್ತೆ ಖರೆ ತುಕಾ ಪೊಟ್ ಭರಿನಾ, ತುಕಾ ಕನ್ನಾಬಿ ಭುಕ್ ಲಾಗಲ್ಲಿಚ್ ರಾತಾ, ತಿಯಾ ತುಜ್ಯಾ ಲೊಕಾಕ್ನಿ ಧಾಡುನ್ ದಿಲ್ಯಾರ್ಬಿ ತೆಂಕಾ ಚುಕ್ವುಕ್ ಹೊಯ್ನಾ, ಚುಕ್ವುಲ್ಲ್ಯಾಕ್ ಕೊಯ್ತ್ಯಾಕ್ ಗಾಯ್ ಸಾರ್ಕೆ ಕರ್ತಾ. <verse eid="MIC 6:14" /><verse number="15" style="v" sid="MIC 6:15" />ತಿಯಾ ಪೆರ್ತೆ ಖರೆ ಕಾಪಿನೆ, ತೆಲಾಚಿ ಫಳಾ ತುಡ್ವುತೆಯ್, ಖರೆ ಆಂಗಾಕ್ ತೆಲ್ ಲಾವ್ನ್ ಘೆಯ್ನಾ, ದರಾಕ್ಷಾಚಿ ಫಳಾ ತುಡ್ವುಲ್ಯಾರ್ಬಿ ವಾಯ್ನ್ ಫಿಯ್ನೆ. <verse eid="MIC 6:15" /><verse number="16" style="v" sid="MIC 6:16" />ಒಮ್ರಿ ರಾಜಾಚಿ ನೆಮಾ ಅನಿ ಅಹಾಬಾಚ್ಯಾ ಘರಾನಾಚಿ ಸಗ್ಳ್ಯಾ ನಮುನ್ಯಾಚಿ ಸನಾ ತುಜ್ಯಾಕ್ಡೆ ಹೊತಾತ್, ತುಜಿ ಲೊಕಾ ಅಪ್ನಾಚ್ಯಾ ಬುರ್ಸ್ಯಾ ಗತಿಕ್ ಸಮಾ ಹೊಯ್ ಸಾರ್ಕೆ ಚಲ್ತಾತ್, ತಸೆ ಹೊವ್ನ್, ಮಿಯಾ ತುಕಾ ಭ್ಹಿವಿ ಸಾರ್ಕೆ ಅನಿ ತುಜ್ಯಾಕ್ಡೆ ವಸ್ತಿ ರ್‍ಹಾತಲ್ಯಾ ಲೊಕಾಕ್ನಿ ಸಿಟಿಯಾ ಮಾರ್ತಲ್ಯಾಕ್ ಗುರಿ ಕರ್ತಾ, ಮಾಜ್ಯಾ ಲೊಕಾಕ್ನಿ ಹೊವ್ಚೆ ಹೊಲ್ಲ್ಯಾ ಅವ್ಮಾನಾಕ್ ತುಮಿ ಗುರಿ ಹೊತ್ಯಾಸಿ.<verse eid="MIC 6:16" /></para>
  <chapter eid="MIC 6" />
  <chapter number="7" style="c" sid="MIC 7" />
  <para style="s">ಇಜ್ರಾಯೆಲಾಂಚೆ ನಯ್ತಿಕ್ ಅನ್ಯಾಯ್</para>
  <para style="p">
    <verse number="1" style="v" sid="MIC 7:1" />ಅಯ್ಯೊ ಮಾಜಿ ಗತ್ ಕಾಯ್ ಸಾಂಗು! ಪಿಕಲ್ಲಿ ಫಳಾಕಾಡುನ್, ದರಾಕ್ಷಿ ಫುರಾ ಕಾಡುನ್ ನ್ಹೆಲ್ಲ್ಯಾ ಮ್ಹಳ್ಯಾಚ್ಯಾ ಗತಿನ್ ಹೊಲಾ, ಖಾವ್ಚೆ ಮಟ್ಲ್ಯಾರ್, ದರಾಕ್ಷಾಚೊ ಗೊಂಚೊಚ್ ನಾ, ಮಾಜ್ಯಾ ಮನಾಕ್ ಯೆತಲೆ ಪಿಕಲ್ಲೆ ಅಂಜುರಾಚೆ ಫಳ್ ನಾ. <verse eid="MIC 7:1" /><verse number="2" style="v" sid="MIC 7:2" />ದೆಸಾತ್ನಾ ಬರಿ ಲೊಕಾ ನಾಶ್ ಹೊವ್ನ್ ಗೆಲಾತ್, ಲೊಕಾತ್ನಿ ಖರಿ ಮಾನ್ಸಾಚ್ ನಾತ್, ಸಗ್ಳೆ ಲೊಕಾಬಿ ರಗಾತ್ ಗಳ್ವುಚೆ ಮನುನ್ ರಾಕುನ್ ಹಾತ್, ಎಕಾ ಮೆಕಾಕ್ ಜಾಳೆ ಘಾಲುನ್ ಘೆವ್ನ್ ವಾಟ್ ರಾಕಿತ್ ಹಾತ್. <verse eid="MIC 7:2" /><verse number="3" style="v" sid="MIC 7:3" />ಬುರ್ಸೆ ಕಾಮ್ ಕರ್ತಾನಾ ದೊನಿ ಹಾತಾಬಿ ವಾಪರ್ತಾ ಅಸೆ ತೆನಿ ಬುರ್ಶಿ ಯೆವ್ಜನ್ ತಯಾರ್ ಕರ್‍ತಾತ್, ಅನಿ ತೆಂಚ್ಯಾ ಇಚ್ಚ್ಯಾ ಸಾರ್ಕೆ ಕರ್‍ತಾತ್. <verse eid="MIC 7:3" /><verse number="4" style="v" sid="MIC 7:4" />ತೆಂಚ್ಯಾತ್ ಹೊತ್ತಿ ಬರಿ ಲೊಕಾಬಿ ಕಾಟ್ಯಾಂಚ್ಯಾ ಝಿಳಿಯಾಂಚ್ಯಾ ಸಾರ್ಕೆ ವ್ಹಾಂಕ್ಡೆ ಹೊವ್ನ್ ಹಾತ್, ತುಜಿ ಪರ್ವಾದಿಯಾಬಿ ಹ್ಯೊ ದಿಸ್ ಯೆತಾ ಮನುನ್ ಸಾಂಗ್ತಾತ್, ತುಜ್ಯಾ ಪರ್ವಾದಿಯಾಂಚೊ ದಿಸ್ ಯೆಲಾ, ಅತ್ತಾ ಮಿಯಾ ಶಿಕ್ಷ್ಯಾಕ್ ಗಾಯ್ನಾ ಸಾರ್ಕೆ ಅನಿ ಗಲಿಬಿಲಿಕ್ ಗಾವ್ಲಾ. <verse eid="MIC 7:4" /><verse number="5" style="v" sid="MIC 7:5" />ವಾಂಗ್ಡಿ ವರ್‍ತಿ ವಿಶ್ವಾಸ್ ಕರುನಕ್ಕೊ, ಲೈ ಜಗ್ಗೊಳ್ಲ್ಯಾ ಮಾನ್ಸಾ ವರ್‍ತಿ ಭರೊಸೊ ಥವ್ ನಕ್ಕೊ ತುಜ್ಯಾ ಛಾತಿ ವರ್‍ತಿ ನಿಜ್ತಲಿಕ್ಡೆ ತುಜ್ಯಾ ತೊಂಡಾಚೆ ದಾರ್ ಘಟ್ ಥವ್ನ್ ಘೆ. <verse eid="MIC 7:5" /><verse number="6" style="v" sid="MIC 7:6" />ಲೆಕ್ ಬಾಬಾಚ್ಯಾ ವಿರೊದ್ ಉಟ್ತಾ, ಲೆಕ್ ಅವ್ಸಿಚ್ಯಾ ವಿರೊಧ್ ಉಟ್ತಾ, ಸುನ್ನ್ ಮಾಮಿಕ್ ವಿರೊಧ್ ಉಟ್ತಾ, ಅಸೆ ಎಕ್ ಮಾನ್ಸಾಕ್ ಸ್ವತ್ಯಾಚ್ಯಾ ಘರಾಚಿ ಲೊಕಾಚ್ ವಿರೊಧಿಯಾ ಹೊತಾತ್. <verse eid="MIC 7:6" /><verse number="7" style="v" sid="MIC 7:7" />ಮಿಯಾ ತರ್ ಸರ್ವೆಸ್ಪರಾಚಿ ವಾಟ್ ಬಗ್ತಾ, ಮಾಜ್ಯಾ ರಾಕ್ವನ್ಕಾರಿ ದೆವಾ ಸಾಟ್ನಿ ರಾಕುನ್ ರಾತಾ, ಮಾಜೊ ದೆವ್ ಮಾಜೆಕ್ಡೆ ಕಾನ್ ದಿತಾ.<verse eid="MIC 7:7" /></para>
  <para style="s">ಸರ್ವೆಸ್ಪರ್ ರಾಕ್ವನ್ ದಿತಾ</para>
  <para style="p">
    <verse number="8" style="v" sid="MIC 7:8" />ಮಾಜ್ಯಾ ವಿರೊಧಿ ಮಾಜ್ಯಾ ವಿಶಯಾತ್ ಬಡಾಯ್ ಕರುನಕ್ಕೊ, ಮಿಯಾ ಪಡ್ಲ್ಯಾರ್ಬಿ ಉಟ್ತಾ, ಕಾಳ್ಕಾತ್ ಬಸ್ಲ್ಯಾರ್ಬಿ ಸರ್ವೆಸ್ಪರ್ ಮಾಕಾ ಉಜ್ವೊಡ್ ಹೊವ್ನ್ ರಾತಾ. <verse eid="MIC 7:8" /><verse number="9" style="v" sid="MIC 7:9" />ಮಿಯಾ ಸರ್ವೆಸ್ಪರಾಕ್ ಪಾಪ್ ಕರಲ್ಲ್ಯಾ, ಸಾಟ್ನಿ ತೆಜೊ ರಾಗ್ ಸೊಸುನ್ಗೆವ್ನ್ ರಾತಾ, ತೊ ಯೆಳಾಕ್ನಾ ಯೆಳಾಕ್ ಅಪ್ನಾಚೊ ಝಗ್ಡೊ ಸಮಾ ಕರುನ್ ಮಾಕಾ ಝಡ್ತಿ ಕರ್ತಾ, ಅನಿ ಮಾಕಾ ಉಜ್ವೊಡಾಕ್ ಹಾನ್ತಾ, ಮಿಯಾ ತೆಜ್ಯಾ ರಾಕ್ವನಿಚೊ ಹಾತ್ ಬಗ್ತಾ. <verse eid="MIC 7:9" /><verse number="10" style="v" sid="MIC 7:10" />ತುಜೊ ಸರ್ವೆಸ್ಪರ್ ಖಯ್ ಹಾಯ್ ಮನುನ್ ಮಾಕಾ ತರಾಸ್ ದಿಲ್ಲಿ ಮಾಜಿ ವಿರೊಧಿಯಾ ಹೆ ಬಗ್ತಾನಾ, ತೆಂಕಾ ಮರ್ಯಾದ್ ಧಾಪುನ್ಗೆತಾ, ಮಿಯಾ ತೆಂಕಾ ಡೊಳೆಬರ್ ಬಗ್ತಾ, ತೆನಿ ಅತ್ತಾ ಹಾಲಿ ವಾಟೆ ವಯ್ಲ್ಯಾ ಕಚ್ರ್ಯಾ ಸಾರ್ಕೆ ತುಡ್ವುಕ್ ಗಾವ್ತಾತ್. <verse eid="MIC 7:10" /><verse number="11" style="v" sid="MIC 7:11" />ತುಜಿ ಭಿತ್ತಿಯಾ ಭಾಂದ್ತಲೊ ದಿಸ್ ಯೆತಾ, ತ್ಯಾ ದಿಸಾತ್ ತುಕಾ ದಿಲ್ಲೆ ಹುಕುಮ್ ಧುರ್ ಗೆಲ್ಲೆ ರಾತಾ. <verse eid="MIC 7:11" /><verse number="12" style="v" sid="MIC 7:12" />ತುಜಿ ಲೊಕಾ ಅಶುರ್ಯಾಂಚ್ಯಾಕ್ನಾ ಅನಿ ಇಜಿಪ್ತಾಚ್ಯಾ ಶಾರಾಂಚ್ಯಾಕ್ನಾಬಿ ತುಜ್ಯಾ ಜಗ್ಗೊಳ್ ಗೊಳಾ ಹೊವ್ನ್ ಯೆತಾತ್, ಸಮುಂದರಾಕ್ನಾ ಸಮುಂದರಾಚ್ಯಾ ಪತರ್, ಮಡ್ಡಿಕ್ನಾ ಮಡ್ಡಿ ಪತರ್ ಆಕ್ರಿಕ್ ಇಜಿಪ್ತಾಕ್ನಾ ಉಪ್ರೆಟಿಸ್ ನ್ಹಯ್ ಪತರ್ಬಿ ಪಗಳಲ್ಲಿ ಸಗ್ಳಿ ಲೊಕಾ ಯೆವ್ನ್ ತುಜ್ಯಾಕ್ಡೆ ಮಿಳ್ತಾತ್. <verse eid="MIC 7:12" /><verse number="13" style="v" sid="MIC 7:13" />ಖರೆ, ತವ್ಡ್ಯಾಕ್ ಮಟ್ಲ್ಯಾರ್ ಹ್ಯೊ ದೆಶ್ ಅಪ್ನಾಚ್ಯಾ ಲೊಕಾಂಚ್ಯಾ ವಯ್ನಾ ಅನಿ ತೆಂಚ್ಯಾ ಬುರ್ಸ್ಯಾ ಕಾಮಾಂಚೆ ಫಳ್ ಹೊವ್ನ್ ಹಾಳ್ ಪಡಲ್ಲೆ ಹಾಯ್.<verse eid="MIC 7:13" /></para>
  <para style="s">ಇಜ್ರಾಯೆಲಾಂಚ್ಯಾ ವರ್‍ತಿ ಸರ್ವೆಸ್ಪರಾಚಿ ದಯಾ</para>
  <para style="p">
    <verse number="14" style="v" sid="MIC 7:14" />ಲೈ ಬರಿ ಹೊತ್ತ್ಯಾ ಜಿಮ್ನಿಚ್ಯಾ ಮದ್ಲ್ಯಾ ಡಂಗ್ಳಿತ್, ಯೆಗ್ಳೆಚ್ ವಸ್ತಿ ರ್‍ಹಾತಲ್ಯಾ ತುಜ್ಯಾ ಲೊಕಾಕ್ನಿ, ಅನಿ ತುಜ್ಯಾ ವಾಟ್ಯಾಚೆ ಹೊವ್ನ್ ಹೊತ್ತ್ಯಾ ತುಜ್ಯಾ ತಾಂಡ್ಯಾಕ್ ತುಜ್ಯಾ ದಾಂಡ್ಯಾನ್ ಚಾರ್‍ವು, ತೆನಿ ಅದ್ಲ್ಯಾ ಯೆಳಾತ್ ಸಾರ್ಕೆ ಬಾಶಾನಿತ್ ಅನಿ ಗಿಲ್ಯಾದಿತ್ ಚರುನ್ದಿತ್. <verse eid="MIC 7:14" /><verse number="15" style="v" sid="MIC 7:15" />ತಿಯಾ ಇಜಿಪ್ತಾಕ್ನಾ ಪಾರ್ ಹೊವ್ನ್ ಯೆಲ್ಲ್ಯಾ ಎಳಾರ್, ಮಿಯಾ ದಾಕ್ವಲ್ಲ್ಯಾ ಸಾರ್ಕೆ ಅಜಾಪಾ ದಾಕ್ವುತಾ. <verse eid="MIC 7:15" /><verse number="16" style="v" sid="MIC 7:16" />ಹೆ ಸಗ್ಳೆ ಲೊಕಾ ಬಗುನ್ ಅಪ್ನಾಚ್ಯಾ ಮೊಟ್ಯಾಬಳಾಕ್ಬಿ ಮರ್ಯಾದ್ ಕರುನ್ಗೆತಾತ್, ತೆನಿ ತೊಂಡಾಂಚ್ಯಾ ವರ್‍ತಿ ಹಾತ್ ಥವ್ನ್ ಘೆತಾತ್ ಅನಿ ತೆಂಚಿ ಕಾನಾ ಆಯ್ಕಿನಾತ್. <verse eid="MIC 7:16" /><verse number="17" style="v" sid="MIC 7:17" />ಸಾಪಾ ಸಾರ್ಕೆ ಧುಳ್ ಚಾಟ್ತಾತ್, ಜಿಮ್ನಿವರ್‍ತಿ ತೆವಳ್ತಲ್ಯಾ ಕಿಡ್ಯಾಂಚ್ಯಾ ಸಾರ್ಕೆ, ಅಪ್ನಾಚ್ಯಾ ಘುಟ್ಟಾಚ್ಯಾ ಜಾಗ್ಯಾ ವರ್‍ತಿ ಥರ್ಥರುನ್ಗೆತ್ ಹಿಕ್ಡಿನ್ ಯೆತಾತ್, ಸರ್ವೆಸ್ಪರ್ ಮನ್ತಲ್ಯಾ ಅಮ್ಚ್ಯಾ ದೆವಾಕ್ ತುಕಾ ಥರ್ಥರುನ್ಗೆತ್ ಭ್ಹಿವ್ತಾತ್. <verse eid="MIC 7:17" /><verse number="18" style="v" sid="MIC 7:18" />ತುಕಾ ಖಲೊ ದೆವ್ ಸಮಾ? ತಿಯಾ ತಾಬೆತ್ ಹೊತ್ತ್ಯಾಂಚಿ ಚುಕಾ ಮಾಪ್ ಕರ್ನಾರೊ ಅನಿ ತೆಂಚ್ಯಾ ಚುಕೆಕ್ನಿ ದ್ಯಾನ್ ದಿಯ್ನ ಸಲ್ಲೊಬಿ ಹೊವ್ನ್ ಹಾಸ್, ಹೊಯ್ ಅಮ್ಚೊ ದೆವ್ ಸದ್ದಾಬಿ ರಾಗ್ ಕರ್ನಾರೊ ನ್ಹಯ್, ತೆಕಾ ದಯಾ ಲೈ ಮನಾಕ್ ಯೆಲ್ಲಿ ಹೊವ್ನ್ ರಾತಾ. <verse eid="MIC 7:18" /><verse number="19" style="v" sid="MIC 7:19" />ತೊ ಅಮ್ಚ್ಯಾಕ್ಡೆ ಪರ್‍ತುನ್ ಅಮ್ಚೆ ವರ್‍ತಿ ದಯಾ ದಾಕ್ವುತಾ, ಅನಿ ಅಮ್ಚಿ ಚುಕಾ ನಿಪ್ವುತಾ, ದೆವಾ ತುಜ್ಯಾ ಲೊಕಾಂಚಿ ಸಗ್ಳಿ ಪಾಪಾ ಸಮುಂದರಾಚ್ಯಾ ಬುಡಿ ಟಾಕ್ತೆ. <verse eid="MIC 7:19" /><verse number="20" style="v" sid="MIC 7:20" />ತಿಯಾ ಜುನ್ನ್ಯಾ ಕಾಲಾಕ್ನಾಬಿ ಅಮ್ಚ್ಯಾ ಪುರ್ವಜಾಕ್ನಿ ಆನ್ ಘಾಲುನ್ ಸಾಂಗಲ್ಲ್ಯಾ ಸಾರ್ಕೆ, ಯಾಕೊಬಾಚ್ಯಾ ಕುಳಿಚ್ಯಾಕ್ನಿ ಖರೊ ಅನಿ ಅಬ್ರಾಮಾಚ್ಯಾ ಕುಳಿಚ್ಯಾಕ್ನಿ ಪ್ರೆಮಾಚೊ ಹೊವ್ನ್ ರ್‍ಹಾತೆ.<verse eid="MIC 7:20" /></para>
  <chapter eid="MIC 7" />
</usx>